2018. gada Rīkojums Nr.

Rīgā (prot. Nr. §)

**Par starptautiskās palīdzības pieprasīšanu**

Pamatojoties uz Krīzes vadības padomes ārkārtas 2018.gada 23.jūlija sēdē nolemto par kūdras un meža ugunsgrēku Talsu novadā un uz 2002.gada 8.jūlija Latvijas Republikas valdības un Baltkrievijas Republikas valdības vienošanos par sadarbību katastrofu, dabas stihiju, citu ārkārtēju situāciju novēršanā, kā arī to seku likvidēšanā, kā arī uz Civilās aizsardzības un katastrofas pārvaldīšanas likuma 24.panta pirmo un otro daļu, un Ministru kabineta 2017.gada 12.decembra noteikumiem Nr.722 “Starptautiskās palīdzības pieprasīšanas kārtība” 2. un 5.punktu:

1. Pieprasīt starptautisko palīdzību (ugunsdzēsībai paredzētu helihopteru un to apkalpi) no Baltkrievijas Republikas.
2. Par atbildīgo institūciju starptautiskas palīdzības pieprasīšanas, akceptēšanas un saņemšanas koordinēšanā noteikt Iekšlietu ministriju.
3. Iekšlietu ministrs pieņem visus lēmumus, kuri nepieciešami saistībā ar starptautiskās palīdzības pieprasīšanas koordinēšanu.
4. Iekšlietu ministrijai sadarbībā ar citām institūcijā sagatavot un iesniegt Ministru kabinetā pieprasījumu no Valsts budžeta līdzekļu programmas 02.00.00 “Līdzekļi neparedzētiem gadījumiem”, lai nodrošinātu Ministru kabineta 2017.gada 12.decembra noteikumu Nr.722 “Starptautiskās palīdzības pieprasīšanas kārtība” 3.8.apakšpunktā minēto izdevumu segšanai.
5. Iekšlietu ministrijai ir tiesības piemērot Publisko iepirkuma likuma 3.panta astotajā daļā noteikto izņēmumu, lai nodrošinātu Ministru kabineta 2017.gada 12.decembra noteikumu Nr.722 “Starptautiskās palīdzības pieprasīšanas kārtība” 3.8.apakšpunktā minēto atbalstu.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

iekšlietu ministrs Rihards Kozlovskis

Vīza: valsts sekretārs Dimitrijs Trofimovs

24.07.2018. 10:01

210

K.Zagoskina

67219533, karina.zagoskina@iem.gov.lv

K.Druvaskalns, 67075835

kaspars.druvaskalns@vugd.gov.lv